Jesucristo ju nungkanam taamtai , entsa imiaamunam Yus chichaak : Juka wína Uchiruitai timiayi . Nunia Jesús jaka , ni numpenka numparmiayi . Jesús entsa main asamtai , nuke nekau asar Yuse Uchirintai tatsuji . Antsu iin jarutramak ni numpe numparu asamtai , Jesúska Yuse Uchirintai tusar nekaji . Tura Yuse Wakanisha tuke nekas chicham aa nunaka nekamtikiartin asa , Jesucristo Yuse Uchirintai tusa iincha nekamtikramji .
